pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พิธีลงนามความร่วมมือเพื่อพัฒนาผู้ประกอบการพลาสติก สู่อุตสาหกรรรมพลาสติก 4.0 ด้วยเทคโนโลยี
วันพฤหัสบดีที่ 14 มีนาคม 2562
พิธีลงนามความร่วมมือเพื่อพัฒนาผู้ประกอบการพลาสติก สู่อุตสาหกรรรมพลาสติก 4.0 ด้วยเทคโนโลยี
พิธีลงนามความร่วมมือเพื่อพัฒนาผู้ประกอบการพลาสติก สู่อุตสาหกรรรมพลาสติก 4.0 ด้วยเทคโนโลยี
วันนี้ (14 มี.ค. 62) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานสักขีพยานในพิธีลงนามความร่วมมือระหว่างสถาบันพลาสติก และบริษัท เอ็ม เอฟ อี ซี จํากัด (มหาชน) หรือเอ็มเฟค เพื่อพัฒนาผู้ประกอบการพลาสติก สู่อุตสาหกรรรมพลาสติก 4.0 ด้วยเทคโนโลยี IOT ที่ถือเป็นการนําไอโอทีมาใช้ในอุตสาหกรรมพลาสติกครั้งแรกและแห่งของประเทศไทย โดยมีนายอภิจิณ โชติกเสถียร รองปลัดกระทรวงอุตสาหกรรม และนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ร่วมเป็นเกียรติ ณ อาคารต้นกล้าแกลอรี่ ศูนย์ปฏิรูปอุตสาหกรรมสู่อนาคต กล้วยน้ําไท
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม กล่าวปาฐกถาพิเศษ เรื่อง "ความสําคัญของIndustry 4.0 กับการพัฒนาประเทศไทย" โดยระบุว่า การพัฒนาในอนาคตเป็นเรื่องที่ท้าทาย ที่เราต้องเตรียมพร้อมรับมือ ทั้งจากสภาพแวดล้อมในด้านต่างๆ ไม่ว่าจะเป็นภัยธรรมชาติ สภาพอากาศ ซึ่งแสดงให้เห็นว่าโลกมีการเปลี่ยนแปลงอย่างรวดเร็ว ซึ่งในส่วนของภาคอุตสาหกรรม ก็คือ เรื่องของไบโอชีวภาพ เรื่องที่สองคือ เทคโนโลยี AI ที่ได้ถูกนํามาใช้ในภาคอุตสาหกรรม โดยเฉพาะระบบ IOT ที่ได้เชื่อมโยงในทุกอุตสาหกรรม ซึ่งในการพัฒนาภาคอุตสาหกรรมของกระทรวงฯ ก็จะสอดรับกับยุทธศาสตร์ชาติ 20 ปี โดยที่กระทรวงฯมีแนวคิดในการพัฒนาผ่านหน่วยงานในกํากับต่างๆ เพื่อให้บรรลุวัตถุประสงค์ และกลายเป็น Industy 4.0 ในที่สุด
ด้าน ดร.เกรียงศักดิ์ วงศ์พร้อมรัตน์ ผู้อํานวยการสถาบันพลาสติก กล่าวว่า ผู้ประกอบการในอุตสาหกรรมพลาสติกส่วนหนึ่งขาดพื้นฐานด้านอุตสาหกรรม 4.0 บางประการ ก็คือการเก็บข้อมูลแบบเรียลไทม์ จึงมีความจําเป็นที่ต้องใช้เทคโนโลยีดิจิทัลและอินเทอร์เน็ต มาร่วมกับอุปกรณ์เซ็นเซอร์ต่างๆ เข้ามาประยุกต์ใช้กับเครื่องจักรในการขึ้นรูปพลาสติกอย่างได้ผล
นายธนกร ชาลี ประธานเจ้าหน้าที่ฝ่ายปฏิบัติการ บริษัท เอ็ม เอฟ อีซี กล่าวว่า ความร่วมมือครั้งนี้ทางบริษัทฯจะเป็นผู้ให้บริการคําปรึกษา ออกแบบแพลตฟอร์ม การใช้งานภายในองค์กรของผู้ประกอบการพลาสติก รวมทั้งติดตั้งอุปกรณ์เซนเซอร์ที่เหมาะสมกับการขึ้นรูปจงต่างๆ ช่วยให้สถานประกอบการมีต้นทุนที่ได้เปรียบคู่แข่งทั้งด้านข้อมูล แรงงาน เทคโนโลยี ประสิทธิภาพการผลิตที่ดีขึ้น
รัฐบาลไทย-ข่าวทำเนียบรัฐบาล-ดร.สาธิต แนะออกกำลังกายสร้างวัคซีนธรรมชาติ ต้านโควิด 19
วันพุธที่ 10 มิถุนายน 2563
ดร.สาธิต แนะออกกําลังกายสร้างวัคซีนธรรมชาติ ต้านโควิด 19
รัฐมนตรีช่วยว่าการกระทรวงสาธารณสุข แนะนําออกกําลังกายเป็นการสร้างวัคซีนธรรมชาติ ให้ร่างกายแข็งแรง ป้องกันทุกโรค ชวนประชาชนเข้าร่วมโครงการก้าวท้าใจ ซีซัน 2 เพิ่มประเภทกีฬา สามารถออกกําลังกาย
ที่บ้าน เก็บสะสมคะแนน ตั้งเป้าหมาย 1.4 ล้านคน เปิดตัวโครงกา
รัฐมนตรีช่วยว่าการกระทรวงสาธารณสุข แนะนําออกกําลังกายเป็นการสร้างวัคซีนธรรมชาติ ให้ร่างกายแข็งแรง ป้องกันทุกโรค ชวนประชาชนเข้าร่วมโครงการก้าวท้าใจ ซีซัน 2 เพิ่มประเภทกีฬา สามารถออกกําลังกาย
ที่บ้าน เก็บสะสมคะแนน ตั้งเป้าหมาย 1.4 ล้านคน เปิดตัวโครงการและรับสมัครทาง @THNVR ตั้งแต่ 15 มิ.ย. สะสมระยะทาง 1 ก.ค. – 29 ส.ค.63
วันนี้ (10 มิถุนายน 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ประชุมทางไกลนายแพทย์สาธารณสุขจังหวัดทั่วประเทศ ว่า กระทรวงสาธารณสุข โดยกรมอนามัย ได้จัดทําโครงการก้าวท้าใจ ซีซัน 2ต่อเนื่องจากซีซัน 1 ที่มีกลุ่มเป้าหมายเป็นเจ้าหน้าที่ของกระทรวงสาธารณสุข ขยายไปสู่บุคลากรภาครัฐ เอกชน ชมรมออกกําลังกาย และประชาชน เพื่อส่งเสริมการออกกําลังกายซึ่งเป็นการสร้างวัคซีนธรรมชาติ ช่วยให้ร่างกายแข็งแรง สามารถป้องกันได้ทุกโรค หากป่วยก็จะหายเร็วโดยโครงการก้าวท้าใจหมายถึงก้าวเริ่มสิ่งใหม่ด้วยการมาออกกําลังกายท้าชวนคนไทยร่วมกิจกรรมเพื่อสุขภาพที่ดีร่วมแก้ปัญหาโรคไม่ติดต่อเรื้อรัง (NCDs) และโควิด 19ใจใช้ใจเริ่มในการออกกําลังกายและมีใจออกกําลังกายอย่างต่อเนื่อง โดยผลักดันให้เป็นมหกรรมระดับชาติ ส่งเสริมการออกกําลังกายที่หลากหลายผ่านเทคโนโลยี ทําให้การออกกําลังกายง่ายขึ้น สามารถทําได้ที่บ้าน โดยมีประเภทชนิดกีฬามากขึ้น อาทิ วิ่ง ปั่นจักรยาน แอโรบิคแดนซ์ โยคะ คีตะมวยไทย เวทเทรนนิ่ง โดยสะสมระยะทาง ระยะเวลา จํานวนแคลลอรี และแต่ละช่วงจะมีการให้รางวัลแบบสะสมแต้ม ตั้งเป้าหมาย 1.4 ล้านคน จะเปิดตัวโครงการและรับสมัครทางแอปพลิเคชันไลน์ @THNVR ตั้งแต่วันที่ 15 มิถุนายนเป็นต้นไป และเริ่มสะสมระยะทาง 1 กรกฎาคม จนถึง 29 สิงหาคม 2563
ดร.สาธิตกล่าวต่อว่า สําหรับความกังวลความปลอดภัยของนักเรียนเมื่อเปิดภาคเรียน ได้มอบให้นายแพทย์สาธารณสุขจังหวัด ประสานการทํางานร่วมกับองค์กรปกครองส่วนท้องถิ่น สถานศึกษา และเอกชน จัดทําแผนการป้องกันควบคุมโรคให้เหมาะสมกับพื้นที่ โดยยึดแนวทางของกรมอนามัยและกรมควบคุมโรค เช่น การจัดห้องเรียนแบบเว้นระยะห่าง การคัดกรองนักเรียนก่อนเข้าเรียน รักษาความสะอาดสถานที่ บริการจุดล้างมือ ให้พร้อมก่อนเปิดภาคเรียน 1 กรกฎาคม 2563
********************************* 10 มิถุนายน 2563
รัฐบาลไทย-ข่าวทำเนียบรัฐบาล-ผู้อำนวยการสำนักงานส่งเสริมการจัดการประชุมและนิทรรศการ (องค์การมหาชน) นำคณะผู้บริหารเข้าเยี่ยมคารวะรองนายกรัฐมนตรี
วันศุกร์ที่ 30 มิถุนายน 2560
ผู้อํานวยการสํานักงานส่งเสริมการจัดการประชุมและนิทรรศการ (องค์การมหาชน) นําคณะผู้บริหารเข้าเยี่ยมคารวะรองนายกรัฐมนตรี
ผู้อํานวยการสํานักงานส่งเสริมการจัดการประชุมและนิทรรศการ (องค์การมหาชน) นําคณะผู้บริหารเข้าเยี่ยมคารวะรองนายกรัฐมนตรี
วันศุกร์ที่ 30 มิถุนายน 2560 เวลา 14.30 น. รองนายกรัฐมนตรี (พลเอก ธนะศักดิ์ ปฏิมาประกร) อนุญาตให้ผู้บริหารสํานักงานส่งเสริมการจัดประชุมและนิทรรศการ (องค์การมหาชน) สสปน. นําโดย นายจิรุตถ์ อิศรางกูร ณ อยุธยา เข้าเยี่ยมคารวะเพื่อขอรับนโยบายจากรองนายกรัฐมนตรี
รัฐบาลไทย-ข่าวทำเนียบรัฐบาล-นโยบายการปฏิรูประบบการบริหารจัดการศึกษาในภูมิภาค
วันศุกร์ที่ 10 กรกฎาคม 2563
นโยบายการปฏิรูประบบการบริหารจัดการศึกษาในภูมิภาค
สรุปการตอบกระทู้ถามในการประชุมวุฒิสภา วันจันทร์ที่ ๒๕ พฤศจิกายน ๒๕๖๒
กระทู้ถามเป็นหนังสือ ลําดับที่ ๒
เรื่อง  นโยบายการปฏิรูประบบการบริหารจัดการศึกษาในภูมิภาค
ผู้ตั้งกระทู้ถาม นายตวง อันทะไชย สมาชิกวุฒิสภา
ถาม รัฐมนตรีว่าการกระทรวงศึกษาธิการ
ผู้ตอบ รัฐมนตรีว่าการกระทรวงศึกษาธิการ
ผู้ถาม : นายตวง อันทะไชย สมาชิกวุฒิสภา ถามกระทู้โดยสรุปดังนี้
ด้วยที่ผ่านมามีการชุมนุมประท้วงของบุคลากรทางการศึกษาทั่วประเทศ เนื่องจากเกิดความไม่เข้าใจถึงทิศทางการปฏิรูปการบริหารจัดการระบบการศึกษาโดยเฉพาะในระดับภูมิภาครวมถึงหน้าที่และอํานาจในการจัดการศึกษาของคณะกรรมการศึกษาธิการจังหวัด สํานักงานเขตพื้นที่การศึกษาและสถานศึกษา มีความทับซ้อนกัน เกิดปัญหาการสั่งการข้ามกรม ขาดการบริหารงานบุคคลที่ดี และข้าราชการครูและบุคลากรทางการศึกษาในพื้นที่
ขาดการมีส่วนร่วม จึงขอเรียนถามว่ากระทรวงศึกษาธิการจะมีนโยบายระยะเร่งด่วนในการแก้ไขปัญหาความทับซ้อนของหน้าที่และอํานาจระหว่างสํานักงานศึกษาธิการจังหวัด สํานักงานเขตพื้นที่และสถานศึกษาดังกล่าวอย่างไร จะสร้างการมีส่วนร่วมและความเชื่อมั่นให้แก่ข้าราชการครูและบุคลากรในกระทรวงศึกษาธิการด้วยนโยบายใด รวมถึงในระยะยาวจะดําเนินนโยบายการกระจายอํานาจด้านการศึกษา อันประกอบด้วย งานวิชาการ งานบริหารงานบุคคล งานบริหารงานทั่วไปและบริหารงบประมาณ ไปยังสถานศึกษาอย่างไร
ผู้ตอบ : รัฐมนตรีว่าการกระทรวงศึกษาธิการ ตอบกระทู้ถามโดยสรุปดังนี้
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ผู้ตอบกระทู้ถามชี้แจงว่าการปฏิรูปการศึกษานั้นต้องอาศัยความร่วมมือจากทุกฝ่าย โดยปัญหาสําคัญของการปฏิรูปการศึกษาคือ โครงสร้างของกระทรวงศึกษาธิการ ที่ยังมีความทับซ้อนกัน โดยเฉพาะในเรื่องหน้าที่และอํานาจเรื่องบริหารงานบุคคล และเรื่องงบประมาณ ทั้งนี้ กระทรวงศึกษาธิการพยายามแก้ไขปัญหาดังกล่าวโดยได้แต่งตั้งคณะกรรมการปรับปรุงโครงสร้างกระทรวงศึกษาธิการ เพื่อทําหน้าที่ศึกษา วิเคราะห์ ทบทวนภารกิจ และหาแนวทางดําเนินการให้สอดคล้องกับยุทธศาสตร์ชาติตลอดจนนโยบายของรัฐบาล ในเบื้องต้นคณะกรรมการจะจัดทําข้อมูลแล้วเสร็จและเสนอรายงานเรื่องดังกล่าวภายในปลายปี ๒๕๖๒ ซึ่งแนวทางการศึกษาของคณะกรรมการจะนําไปใช้เป็นแนวทางในการปรับโครงสร้างกระทรวงศึกษาธิการ ตลอดจนจะต้องดําเนินนโยบายการกระจายอํานาจด้านการศึกษา อันประกอบด้วย งานวิชาการ งานบริหารงานบุคคล งานบริหารงานทั่วไปและบริหารงบประมาณไปยังสถานศึกษาที่มีความพร้อมและมีศักยภาพเพื่อให้รับไปดําเนินการได้อย่างมีประสิทธิภาพ ซึ่งแนวทางการปฏิรูปการศึกษาจะเริ่มเห็นเป็นรูปธรรมมากขึ้น ในปี ๒๕๖๓ ดังนั้น การปฏิรูปการศึกษาจะเป็นไปอย่างมีประสิทธิภาพหรือไม่ต้องมีแผนหรือแนวทางให้ผู้บริหารสามารถดําเนินการได้อย่างชัดเจน ได้รับความร่วมมือจากทุกฝ่าย และต้องมีการติดตามและประเมินผลอย่างเข้มงวด โดยกระทรวงศึกษาธิการจะพยายามผลักดันการปฏิรูปให้เกิดขึ้นในเวลาที่เหมาะสมต่อไป
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำผู้บริหารร่วมพิธีทำบุญตักบาตรและถวายพานพุ่มดอกไม้เนื่องในวันพ่อแห่งชาติ
วันศุกร์ที่ 6 ธันวาคม 2562
รมว.กระทรวงดิจิทัลฯ นําผู้บริหารร่วมพิธีทําบุญตักบาตรและถวายพานพุ่มดอกไม้เนื่องในวันพ่อแห่งชาติ
รมว.กระทรวงดิจิทัลฯ นําผู้บริหารร่วมพิธีทําบุญตักบาตรและถวายพานพุ่มดอกไม้เนื่องในวันพ่อแห่งชาติ
วานนี้ (5 ธันวาคม 2562) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารกระทรวงฯ ร่วมพิธีทําบุญตักบาตร ถวายพานพุ่มดอกไม้ และถวายบังคมหน้าพระบรมฉายาลักษณ์พระบาทสมเด็จพระบรม ชนกาธิเบศร มหาภูมิพลอดุลยเดชมหาราช บรมนาถบพิตร เพื่อแสดงออกถึงความจงรักภักดีและน้อมรําลึกในพระมหากรุณาธิคุณ เนื่องในวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และในโอกาสวันพ่อแห่งชาติ 5 ธันวาคม 2562 ณ มณฑลพิธีท้องสนามหลวง
*****************
รัฐบาลไทย-ข่าวทำเนียบรัฐบาล-ปลื้มปิติ หลังกราบพระบรมศพ กลุ่มชาติพันธ์ุกว่า 5,000 ชีวิตกลับภูมิลำเนาแล้ว
วันอังคารที่ 13 ธันวาคม 2559
ปลื้มปิติ หลังกราบพระบรมศพ กลุ่มชาติพันธ์ุกว่า 5,000 ชีวิตกลับภูมิลําเนาแล้ว
กระทรวงวิทย์ฯ  รอรับกลุ่มชาติพันธุ์พร้อมอํานวยความสะดวกในการเดินทางกลับภูมิลําเนา
12ธันวาคม2559ณ ราชตฤณมัยสมาคมฯ/ช่วงค่ําวันนี้ นางนันทวรรณ ชื่นศิริ หัวหน้าผู้ตรวจราชการกระทรวงงวิทยาศาสตร์และเทคโนโลยี ข้าราชการและพนักงาน กระทรวงวิทย์ฯ รอรับกลุ่มชาติพันธุ์พร้อมอํานวยความสะดวกในการเดินทางกลับภูมิลําเนาหลังจากเสร็จสิ้นการเดินทางไปกราบพระบรมศพ พระบาทสมเด็จพระปรมินทรมหาภูมิพลอดุลยเดช
นางนันทวรรณ ชื่นศิริ กล่าวว่า กระทรวงวิทยาศาสตร์และเทคโนโลยี ในฐานะผู้รับผิดชอบจุดบริการประชาชน ราชตฤณมัยสมาคมฯ(สนามม้านางเลิ้ง)และหน่วยงานที่เกี่ยวข้อง อาทิ หน่วยงานในสังกัดกระทรวงวิทยาศาสตร์และเทคโนโลยี กองทัพธรรมมูลนิธิ บริษัท ไทยเบฟเวอร์เรซ จํากัด กลุ่มกัลยาณมิตรจิตอาสา ครัวศรีวิชัยฯ ได้จัดเตรียมสถานที่ อาหาร ผลไม้ เครื่องดื่ม ยารักษาโรค เจลล้างมือ และอื่นๆ เพื่อรองรับกลุ่มชาติพันธุ์กว่า5,000ชีวิต ที่เดินทางกลับมายังราชตฤณมัยสมาคมฯ ภายหลังเข้ากราบพระบรมศพ พระบาทสมเด็จพระปรมินทรมหาภูมิพลอดุลยเดช เพื่อจัดเตรียมกระเป๋าสัมภาระของแต่ละคนและเดินทางกลับภูมิลําเนาของแต่ละกลุ่มชาติพันธุ์
ทั้งนี้ นางนันทวรรณ ชื่นศิริ และจิตอาสาทุกหน่วยงาน ได้อํานวยความสะดวก จัดความระเบียบเรียบร้อย ดูแลกลุ่มชาติพันธุ์ที่เดินกลับมาจากพระบรมมหาราชวัง พร้อมส่งกลุ่มชาติพันธุ์ทั้งหมด41เผ่าพันธุ์ กลับภูมิลําเนาโดยสวัสดิภาพ ภายหลังจากส่งกลุ่มชาติพันธุ์กลับแล้ว จะมีการเคลียร์พื้นที่และทําความสะอาดเพื่อรองรับประชาชนที่เข้ามารับบริการต่อไป สําหรับจุดบริการราชตฤณมัยสมาคมฯ ซึ่งรับผิดชอบโดยกระทรวงวิทยาศาสตร์และเทคโนโลยี เปิดให้บริการทุกวัน ตั้งแต่6.00 – 21.00น.และเปิดให้บริการค้างคืนเฉพาะคืนวันศุกร์และวันเสาร์ ยกเว้นวันที่มีกิจกรรมของสนามม้านางเลิ้ง
ข่าวโดย : นายปวีณ ควรแย้ม
ภาพโดย :นางสาวพจนพร แสงสว่าง
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร.02 333 3728 – 3732 โทรสาร 02 333 3834
E-mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดงานเสวนา “Smart City Start with Smart Governance”
วันอังคารที่ 26 กันยายน 2560
รมว.ดิจิทัลฯ เปิดงานเสวนา “Smart City Start with Smart Governance”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานเสวนาหัวข้อ “Smart City Start with Smart Governance” โดยชมรมนักข่าวสายเทคโนโลยีสารสนเทศ (ITPC) สมาคมนักข่าวนักหนังสือพิมพ์แห่งประเทศไทย จัดขึ้นภายในงาน “Digital Thailand Big Bang 2017” ภายใต้วัตถุประสงค์เพื่อให้ภาครัฐ ภาคเอกชน และภาคประชาชน ได้ตระหนักถึงความสําคัญด้านเทคโนโลยีสารสนเทศ พร้อมร่วมกันสร้างกรอบและผลักดันให้เกิดการปฏิบัติอย่างเป็นรูปธรรม รวมทั้งเป็นศูนย์กลางในการให้ความรู้ แนวทางในการปฏิบัติให้กับองค์กรและประชาชนทั่วไป เพื่อเป็นแนวปฏิบัติให้กับหน่วยงาน และประชาชน ให้สามารถใช้เทคโนโลยีสารสนเทศให้เกิดประโยชน์สูงสุดแก่ตนเองและเศรษฐกิจของประเทศ โดยยังคงรักษาความปลอดภัยของข้อมูลและสิทธิส่วนบุคคลได้ ในโอกาสนี้ ดร.พิเชฐฯ ยังได้เสนอแนวทางการทํางานร่วมกันของภาครัฐและสื่อมวลชน ซึ่งจะเป็นกลไกสําคัญในการสื่อสารการทํางานของภาครัฐสู่ภาคประชาชนอย่างต่อเนื่อง โดยทํางานร่วมกันในการผลักดันแผนงานด้านดิจิทัล เพื่อทําให้ประเทศไทยก้าวไปสู่ยุคไทยแลนด์ 4.0 อย่างแท้จริง เมื่อวันที่ 22 กันยายน 2560 ณ อาคารชาเลนเจอร์ 1-2 ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี
**********************
รัฐบาลไทย-ข่าวทำเนียบรัฐบาล-ดูแลครูธุรการให้ได้รับสิทธิตามเดิม
วันพฤหัสบดีที่ 17 ตุลาคม 2562
ดูแลครูธุรการให้ได้รับสิทธิตามเดิม
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ แถลงข่าวผลการหารือกับผู้แทนสํานักงบประมาณ และกรมบัญชีกลาง กระทรวงการคลัง เกี่ยวกับข้อร้องเรียนของกลุ่มลูกจ้างชั่วคราว สายสนับสนุนการปฏิบัติงานในสถานศึกษา (ธุรการของโรงเรียน)
เมื่อวันพุธที่ 16 ตุลาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ แถลงข่าวผลการหารือกับผู้แทนสํานักงบประมาณ และกรมบัญชีกลาง กระทรวงการคลัง เกี่ยวกับข้อร้องเรียนของกลุ่มลูกจ้างชั่วคราว สายสนับสนุนการปฏิบัติงานในสถานศึกษา (ธุรการของโรงเรียน) และสํานักงานเขตพื้นที่การศึกษา สังกัดสํานักงานคณะกรรมการการศึกษาขั้นพื้นฐาน (สพฐ.) ณ ห้องประชุมราชวัลลภ กระทรวงศึกษาธิการ
รมว.ศึกษาธิการ กล่าวว่า จากกรณีที่กลุ่มลูกจ้างชั่วคราว สายสนับสนุนการปฏิบัติงานในสถานศึกษา และสํานักงานเขตพื้นที่การศึกษา สังกัด สพฐ. หรือธุรการโรงเรียน ได้ร้องเรียนเกี่ยวกับการให้กลุ่มลูกจ้างในสังกัดสํานักงานคณะกรรมการการศึกษาขั้นพื้นฐาน เปลี่ยนมาเป็นอัตราจ้างเหมาบริการ ซึ่งจะทําให้เสียสิทธิ์ในหลายเรื่อง เช่น ความก้าวหน้าในหน้าที่การงาน สวัสดิการเกี่ยวกับความคุ้มครอง เงินสมทบกองทุนประกันสังคม ที่เคยได้รับมาตั้งแต่ปี 2552 เป็นต้น กระทรวงศึกษาธิการก็ให้ความสําคัญกับปัญหาของครูธุรการทุกคน และได้เร่งแก้ปัญหา โดยให้ปลัดกระทรวงศึกษาธิการ และ สพฐ. หารือกับผู้แทนสํานักงบประมาณ และกรมบัญชีกลาง กระทรวงการคลัง ถึงแนวทางการแก้ปัญหาและดูแลครูธุรการเหล่านี้
ซึ่งผลการหารือ ทราบว่า สิทธิใดที่ครูธุรการประมาณ 13,000 คน เคยได้รับ จะยังคงได้รับตามเดิมทุกประการ เว้นแต่ลาออกหรือมีอัตราว่างลง และมีการจ้างคนใหม่ จึงจะเข้าเงื่อนไขแนวทางการจ้างใหม่ ขอให้พี่น้องชาวกระทรวงศึกษาธิการไม่ต้องกังวลเกี่ยวกับเรื่องดังกล่าว ตลอดจนจะดูแลให้ได้รับเงินเดือนค่าตอบแทนตามเวลาที่กําหนดด้วย
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาให้ความช่วยเหลือประชาชนให้เข้าถึงความเป็นธรรม
วันอาทิตย์ที่ 19 มกราคม 2563
กระทรวงยุติธรรม พิจารณาให้ความช่วยเหลือประชาชนให้เข้าถึงความเป็นธรรม
นายประสาร มหาลี้ตระกูล รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๕/๒๕๖๓
ในวันศุกร์ที่ ๑๗ มกราคม ๒๕๖๓ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายประสาร มหาลี้ตระกูล รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด
คณะที่ ๑ ครั้งที่ ๕/๒๕๖๓
เพื่อรับทราบการให้ความช่วยเหลือประชาชนของกรุงเทพมหานคร
ตั้งแต่วันที่ ๑ ตุลาคม ๒๕๖๒ ถึงวันที่ ๙ มกราคม ๒๕๖๓
รวมทั้งพิจารณาทบทวนคําขอรับความช่วยเหลือเสนอคณะอนุกรรมการ
ให้ความช่วยเหลือประจํากรุงเทพมหานครฯ คณะที่ ๑ จํานวน ๑ ราย ๓ เรื่อง
พิจารณาคําขอรับความช่วยเหลือเสนอคณะอนุกรรมการ
ให้ความช่วยเหลือประจํากรุงเทพมหานครฯ คณะที่ ๑ จํานวน ๘ ราย ๙ เรื่อง
รัฐบาลไทย-ข่าวทำเนียบรัฐบาล-กระทรวงเกษตรฯ เปิดประชุมเชิงปฏิบัติการ เรื่อง “การเกษตรต่างประเทศ เชื่อมไทย เชื่อมโลก” มุ่งเน้นพัฒนาความสัมพันธ์และศักยภาพในการแข่งขันของสินค้าเกษตรไทย
วันศุกร์ที่ 7 สิงหาคม 2563
กระทรวงเกษตรฯ เปิดประชุมเชิงปฏิบัติการ เรื่อง “การเกษตรต่างประเทศ เชื่อมไทย เชื่อมโลก” มุ่งเน้นพัฒนาความสัมพันธ์และศักยภาพในการแข่งขันของสินค้าเกษตรไทย
นายพิศาล พงศาพิชณ์ รองปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดการประชุมเชิงปฏิบัติการ เรื่อง “การเกษตรต่างประเทศ เชื่อมไทย เชื่อมโลก” ณ ห้อง Cattleya โรงแรมรามา การ์เด้นส์ กรุงเทพมหานคร
นายพิศาล พงศาพิชณ์ รองปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดการประชุมเชิงปฏิบัติการ เรื่อง “การเกษตรต่างประเทศ เชื่อมไทย เชื่อมโลก” ณ ห้อง Cattleya โรงแรมรามา การ์เด้นส์ กรุงเทพมหานคร ว่า จากสถานการณ์การเปลี่ยนแปลงและการพัฒนาด้านเศรษฐกิจ สังคม และการเมืองของโลกในปัจจุบันมีความผันผวนจากสถานการณ์การแพร่ระบาดของโรคติดเชื้อไวรัสโคโรนา (COVID-19) ประกอบกับนโยบายของกระทรวงเกษตรและสหกรณ์ ที่มุ่งเน้นการดําเนินงานด้านการเกษตรต่างประเทศให้มีประสิทธิภาพ สอดคล้องกับเป้าหมายการพัฒนาที่ยั่งยืน (Sustainable Development Goals: SDGs) ขององค์การสหประชาชาติ ซึ่งหมายถึงการแข่งขันของสินค้าเกษตรและอาหารของไทยในตลาดโลก
กระทรวงเกษตรและสหกรณ์ โดยสํานักการเกษตรต่างประเทศในฐานะฝ่ายเลขานุการคณะทํางานขับเคลื่อนยุทธศาสตร์การเกษตรต่างประเทศ จึงได้จัดให้มีการประชุมเชิงปฏิบัติการฯ ขึ้น โดยมีวัตถุประสงค์เพื่อหารือแผนการดําเนินงานด้านการเกษตรต่างประเทศ รวมทั้งบูรณาการงานด้านการเกษตรต่างประเทศให้มีประสิทธิภาพ เพื่อเสริมสร้างความสามารถในการแข่งขันของสินค้าเกษตรและอาหารของไทย ให้มีความพร้อมรับมือกับปัจจัยเสี่ยงต่างๆ และมีบทบาทเชิงรุกอย่างสร้างสรรค์ สามารถปรับตัว และอยู่รอดได้ในสภาวะการแข่งขันของโลกในปัจจุบัน โดยมีผู้เข้าร่วมประชุม ประมาณ 150 คน จากหน่วยงานภายในสังกัดกระทรวงเกษตรและสหกรณ์ ซึ่งถือเป็นโอกาสอันดีที่ผู้ปฏิบัติงานด้านการเกษตรต่างประเทศจะได้มารับฟัง และแลกเปลี่ยนประสบการณ์ร่วมกันกับผู้ร่วมเสวนาจากหน่วยงานต่าง ๆ ที่มีส่วนขับเคลื่อนงานด้านการต่างประเทศ
“การเกษตรต่างประเทศ มีบทบาทสําคัญทั้งทางตรงและทางอ้อมต่อการส่งเสริมความเข้มแข็งในกิจกรรมทุกระดับตลอดห่วงโซ่ ตั้งแต่ต้นน้ําถึงปลายน้ํา นั่นคือผู้ผลิตและผู้บริโภคทั้งในและต่างประเทศ ซึ่งเจ้าหน้าที่ในสังกัดกระทรวงเกษตรฯ ที่เข้าร่วมประชุมเชิงปฏิบัติการในวันนี้จะมีบทบาทสําคัญในการบูรณาการงานด้านการเกษตรต่างประเทศระหว่างหน่วยงานในสังกัดกระทรวงเกษตรฯ และหน่วยงานที่เกี่ยวข้องให้มีเอกภาพและเป็นไปในทิศทางเดียวกัน ซึ่งจะช่วยเสริมสร้างความสามารถในการแข่งขันของประเทศให้สอดคล้องของนโยบายรัฐบาล โดยมุ่งความสําเร็จของสินค้าเกษตรและอาหารไทยในตลาดโลก ซึ่งจะส่งผลดีต่อระบบเศรษฐกิจโดยรวม และเศรษฐกิจฐานรากของไทยส่งเสริมภาคเกษตรไทยให้เข้มแข็ง เกษตรกรมีความเป็นอยู่ที่ดีขึ้น และพึ่งพาตนเองได้อย่างยั่งยืนต่อไป” นายพิศาล กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สินในวันเสาร์ ขายได้มากกว่า ๘๙๔ ล้านบาท
วันจันทร์ที่ 3 ธันวาคม 2561
กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สินในวันเสาร์ ขายได้มากกว่า ๘๙๔ ล้านบาท
กรมบังคับคดีจัดมหกรรมขายทอดตลาดทรัพย์สินในวันเสาร์ ขายได้มากกว่า ๘๙๔ ล้านบาท
เมื่อวันเสาร์ที่ ๑ ธันวาคม ๒๕๖๑ กรมบังคับคดีจัดมหกรรมขายทอดตลาดในวันเสาร์ ของกลุ่ม Sandbox ที่ ๑ ในพื้นที่จังหวัดนนทบุรี จังหวัดอ่างทอง จังหวัดสระบุรี จังหวัดพระนครศรีอยุธยา จังหวัดสิงห์บุรี จังหวัดปทุมธานีและจังหวัดปทุมธานี สาขาธัญบุรี โดยผลการขายสามารถขายได้เป็นเงินทั้งสิ้น ๒๘๔,๔๕๓,๐๐๐ บาท และกลุ่ม Sandbox ที่ ๒ ในพื้นที่จังหวัดชลบุรี จังหวัดจันทบุรี และจังหวัดระยอง โดยผลการขายทอดตลาดขายได้เป็นเงินทั้งสิ้น ๓๓๔,๕๐๖,๐๐๐บาท และSandbox กลุ่มที่ ๓ ในพื้นที่จังหวัดอุบลราชธานี จังหวัดสุรินทร์ จังหวัดศรีสะเกษ จังหวัดอํานาจเจริญ และจังหวัดยโสธร โดยผลการขายทอดตลาดขายได้เป็นเงินทั้งสิ้น ๑๕๘,๔๘๘,๐๐๐ บาท กลุ่มsandbox ที่ ๘ ในพื้นที่จังหวัดภูเก็ต ระนอง นครศรีธรรมราช ชุมพร สุราษฎร์ธานี และพังงา โดยผลการขายทอดตลาดขายได้ ๕๔,๒๙๓,๐๐๐ และในพื้นที่จังหวัดนครราชสีมา และนราธิวาส ขายได้เป็นเงิน ๖๒,๙๘๕,๐๐๐ บาท ผลการขายทอดตลาดในวันเสาร์ที่ ๑ ธันวาคม ๒๕๖๑ สามารถขายทอดตลาดได้เป็นเงินทั้งสิ้น ๘๙๔,๗๒๕,๐๐๐ บาท
ทั้งนี้ กรมบังคับคดีได้จัดให้มีขายทอดตลาดทุกวันเสาร์อย่างต่อเนือง เพื่อให้ประชาชนเกิดความสะดวกและสามารถหาซื้อทรัพย์ได้ในหลายพื้นที่มากยิ่งขึ้น สามารถติดตามข่าวสารได้ผ่านทาง www.led.go.th เฟสบุ๊ค : กรมบังคับคดี กระทรวงยุติธรรม และไลน์@ : @LED_MOJ
รัฐบาลไทย-ข่าวทำเนียบรัฐบาล-“ยุติธรรม” หารือการบูรณาการขับเคลื่อนการแก้ไขปัญหาจังหวัดชายแดนภาคใต้
วันพฤหัสบดีที่ 5 ตุลาคม 2560
“ยุติธรรม” หารือการบูรณาการขับเคลื่อนการแก้ไขปัญหาจังหวัดชายแดนภาคใต้
นางกรรณิการ์ แสงทอง รองปลัดกระทรวงยุติธรรม เป็นประธานการประชุมหารือการบูรณาการขับเคลื่อนการแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๑ – ๒๕๖๒
ในวันพฤหัสบดีที่ ๕ ตุลาคม ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมหารือการบูรณาการขับเคลื่อนการแก้ไขปัญหาจังหวัดชายแดนภาคใต้
ประจําปีงบประมาณ พ.ศ. ๒๕๖๑ – ๒๕๖๒
โดยมี ผู้บริหารหน่วยงานในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ
เพื่อหารือแนวทางการบูรณาการงานขับเคลื่อนการแก้ไขปัญหาจังหวัดชายแดนภาคใต้ร่วมกับส่วนราชการ
ในสังกัดกระทรวงยุติธรรม ในประเด็นต่างๆ ได้แก่ ๑) งานฐานข้อมูล ๒) การสร้างการรับรู้ ๓) การพัฒนาพฤตินิสัย
๔) การบังคับใช้กฎหมาย และ ๕) กระบวนการมีส่วนร่วมของภาคประชาชน
โดยให้มุ่งเน้นการทํางานร่วมกันระหว่างหน่วยงานในสังกัดกระทรวงยุติธรรม
ทั้งนี้ ที่ประชุมได้ให้ผู้แทนแต่ละหน่วยงานได้นําเสนอแผนงาน โครงการที่ได้รับการจัดสรรงบประมาณ
เพื่อร่วมกันพิจารณาการดําเนินโครงการต่างๆ ที่สามารถบูรณาการร่วมกัน ทําให้ลดความซ้ําซ้อน
และสอดคล้องกับยุทธศาสตร์ของกระทรวงยุติธรรม
รัฐบาลไทย-ข่าวทำเนียบรัฐบาล-กต. ตั้งตู้ “บัวแก้วปันสุข” ช่วยเหลือพี่น้องในชุมชนรอบพื้นที่กระทรวงฯ ที่ได้รับผลกระทบจากโควิด-19 เปิดให้บริการทุกวัน ไม่เว้นวันหยุดราชการ [กระทรวงการต่างประเทศ]
วันพุธที่ 20 พฤษภาคม 2563
กต. ตั้งตู้ “บัวแก้วปันสุข” ช่วยเหลือพี่น้องในชุมชนรอบพื้นที่กระทรวงฯ ที่ได้รับผลกระทบจากโควิด-19 เปิดให้บริการทุกวัน ไม่เว้นวันหยุดราชการ [กระทรวงการต่างประเทศ]
กระทรวงการต่างประเทศ ตั้งตู้ “บัวแก้วปันสุข” เพื่อช่วยเหลือพี่น้องในชุมชนรอบพื้นที่กระทรวงฯ ที่ได้รับผลกระทบจากสถานการณ์การแพร่ระบาดของโรคโควิด-19 เปิดให้บริการทุกวัน ไม่เว้นวันหยุดราชการ
กระทรวงการต่างประเทศ ตั้งตู้ “บัวแก้วปันสุข” เพื่อช่วยเหลือพี่น้องในชุมชนรอบพื้นที่กระทรวงฯ ที่ได้รับผลกระทบจากสถานการณ์การแพร่ระบาดของโรคโควิด-19 เปิดให้บริการทุกวัน ไม่เว้นวันหยุดราชการ
ผู้ที่สนใจแบ่งปันความสุขสามารถนําสิ่งของอุปโภคบริโภค เช่น อาหารแห้ง ของแห้ง เครื่องกระป๋อง น้ําดื่ม เครื่องใช้ที่จําเป็น ยาสามัญประจําบ้าน หน้ากากผ้า (บรรจุซองพลาสติก) ผลิตภัณฑ์รักษาสุขอนามัย มาบรรจุใน ตู้ “บัวแก้วปันสุข” ด้วยตนเองได้ตลอดเวลา และขอหลีกเลี่ยงการปันสุขประเภทอาหารปรุงสําเร็จ เนื้อสัตว์ ผักสดและเงินสด
นอกจากนี้ กระทรวงการต่างประเทศได้ติดตั้งเจลแอลกอฮอล์ที่บริเวณตู้เพื่อให้ท่านสามารถใช้เจลทําความสะอาดมือก่อนและหลังเปิด-ปิดตู้
ด้วยความห่วงใยต่อสุขภาพของพี่น้องประชาชนทั้งผู้ให้และผู้รับ
รัฐบาลไทย-ข่าวทำเนียบรัฐบาล-รัฐบาลปฏิรูปประเทศ เพื่อสร้างสิ่งที่ดีกว่า
วันศุกร์ที่ 18 พฤษภาคม 2561
รัฐบาลปฏิรูปประเทศ เพื่อสร้างสิ่งที่ดีกว่า
รัฐบาลเดินหน้าปฏิรูปประเทศในทุกด้านเพื่อพัฒนาบ้านเมืองให้ดีขึ้น และสร้างสิ่งใหม่ที่เป็นประโยชน์ในระยะยาว
รัฐบาลปฏิรูปประเทศ เพื่อสร้างสิ่งที่ดีกว่า
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าปฏิรูปประเทศในทุกด้านเพื่อพัฒนาบ้านเมืองให้ดีขึ้น และสร้างสิ่งใหม่ที่เป็นประโยชน์ในระยะยาว เช่น การอํานวยความสะดวกในการประกอบธุรกิจ การสร้างงานสร้างอาชีพใหม่ ๆ การเปิดโอกาสให้ทุกคนมีส่วนร่วมในการตรวจสอบการลงทุนและการจัดซื้อจัดจ้างโครงการต่าง ๆ ของรัฐ เพื่อสร้างความโปร่งใส การเปิดรับความคิดเห็นจากประชาชนในการออกกฎหมาย การร่วมลงทุนระหว่างรัฐกับเอกชน หรือ PPP เพื่อเพิ่มขีดความสามารถในการพัฒนาโครงสร้างพื้นฐานของประเทศ การเชื่อมโยงธุรกิจขนาดใหญ่กับ SMEs Startup และ OTOP การยกระดับระบบโลจิสติกส์และอินเทอร์เน็ตประชารัฐ เพื่อกระจายรายได้ไปสู่ท้องถิ่นอย่างทั่วถึง สร้างความั่นคง มั่งคั่ง และยั่งยืนให้กับสังคมไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี